Nåch'n Biagagriag im Februa 1934 is a fu de Sozialisdn entdaischd gwén und is zu da ilegaln KPÖ dazua gãnga, håd Flugbladl fafåsst und an saim Roman So starb eine Partei gschrim. Dea Roman, fu dém åwa neta a Fragment eahåidn blim is, is a Årechnung mid da ésdaraichischn Sozialdemokrati, dea ia Bolidik in de Niadalåg fum Februa 1934 gfiad håd. 1935 leand da Jura Soyfer iwan Hans Weigel in Leon Askin kena, dea Schauschbüla und Reschisea baim Weana ABC-Deata woa. Doat wean in de negsdn Joa d'moasdn Schdikl fum Soyfer uaaufgfiad wean.